**გ ა ნ ა ც ხ ა დ ი**

**2020-2021 წლის საუკეთესო პრაქტიკის პროგრამაში მონაწილეობაზე**

**ლაგოდეხის მუნიციპალიტეტი**

1. **პრაქტიკის/ინიციატივის სათაური:**

ლაგოდეხის მუნიციპალიტეტის ნარჩენების მართვის სისტემის დანერგვა, გარემოს დაცვის მიზნით.

1. **თემატიკა:**

კლიმატის ცვლილება და გარემოს დაცვა

1. **პრაქტიკის/ინიციატივის ავტორი/ინიციატორი:**

ლაგოდეხის მუნიციპალიტეტის მერია

1. **მუნიციპალიტეტის ზოგადი მონაცემები:**

**(ძირითადი/ზოგადი ინფორმაცია მუნიციპალიტეტის შესახებ: დასახელება, გეოგრაფიული მდებარეობა, მოსახლეობის რაოდენობა, და ა.შ. მაქსიმუმ ნახევარი გვერდი)**

 ლაგოდეხის მუნიციპალიტეტი მდებარეობს აღმოსავლეთ საქართველოში, კახეთის მხარეში, ალაზნის ვაკეზე, კავკასიონის სამხრეთ კალთის ძირში, მდინარე ლაგოდეხისწყლის ნაპირებზე. მნიშვნელოვანია, რომ ლაგოდეხი მდებარეობს როგორც საერთაშორისო მნიშვნელობის საავტომობილო გზაზე (წნორი-ლაგოდეხი),ასევე შიდასახელმწიფოებრივი მნიშვნელობის გზაზე (ლაგოდეხი-ყვარელი). მისი ფართობი შეადგენს 890,2კმ2, ხოლო მოსახლეობა - 41 678 ადამიანს. ლაგოდეხის მუნიციპალიტეტში სულ 68 დასახლებაა აქედან ერთი ქალაქია, ხოლო 67 - სოფელი. საერთო ჯამში, დასახლებები გაერთიანებულია 15 ადმინისტრაციულ ერთეულში.

 მუნიციპალიტეტის ტერიტორიების 44% მოდის სასოფლო-სამეურნეო სავარგულებზე, ხოლო ტყეებს უკავია 46 %. ლაგოდეხის მუნიციპალიტეტში მრავლადაა ზედაპირული და გრუნტის წყლები, რომელსაც მოსახლეობა იყენებს როგორც სასმელად, ასევე სასოფლო სავარგულების მოსარწყავად. მუნიციპალიტეტში მოქმედებს ბიზნესის და სოფლის განვითარების ხელშემწყობი სხვადასხა პროგრამები, რაც ხელს უწყობს მუნიციპალიტეტში საწარმოთა რაოდენობის ზრდას და ბიზნესის განვითარებას.

 მუნიციპალიტეტს გააჩნია არჩევითი წარმომადგენლობითი ორგანო - საკრებულო და აღმასრულებელი ორგანო - მერია. შესაბამისად ყველა მნიშვნელოვანი პროექტი, იქნება ეს ინფარსტრუქტურული, სოციალური თუ კულტურული პროექტები ხორციელდება ადგილობრივი თვითმმართველობის ორგანოებისა და მუნიციპალიტეტის მიერ დაფუძნებული არასამეწარმეო (არაკომერციული) იურიდიული პირების მიერ.

 მუნიციპალიტეტის ადგილობრივი ეკონომიკა ძირითადად წარმოდგენილია სოფლის მეურნეობის, ტურიზმის, მომსახურების და ვაჭრობის სფეროებით. თუმცა აქვე უნდა აღინიშნოს რომ როგორ დიდი ტურისტული პოტენციალის მქონე მუნიციპალიტეტი, იმედისმომცემ და სწრაფად განვითარებად მიმართულებად შეიძლება დავასახელოთ ტურიზმის სექტორი.

1. **მუნიციპალიტეტის მახასიათებლები**:

(გარემოებები, რომლებიც გავლენას ახდენს მუნიციპალიტეტის საქმიანობაზე)

* **შიდა ფაქტორები** - იმ გარემოებების აღწერა, რომელიც გავლენას ახდენს საუკეთესო პრაქტიკის კონკურსში წარდგენილი პროექტის განხორციელებაზე, მაგ.: საჯარო მოხელეების კვალიფიკაცია, ფინანსური რესურსი, ტექნიკური შესაძლებლობები და ა.შ.;
* **გარე ფაქტორები** - ეკონომიკური, სოციალური და პოლიტიკური მდგომარეობა, ასევე, მუნიციპალიტეტის საქმიანობაზე გავლენის მქონე სხვა ფაქტორები (მნიშვნელოვან სატრანზიტო გზასთან სიახლოვე, მსხვილ საერთაშორისო პროექტში ჩართულობა და ა.შ.), რომლებსაც შეეძლო გავლენა მოეხდინა პროექტის განხორციელებაზე;

შიდა ფაქტორები, რომელიც, გავლენას ახდენს საუკეთესო პრაქტიკის კონკურსში წარდგენილი პროექტის განხორციელებაზე, წარმოადგენს როგორც საჯარო მოხელეთა კვალიფიკაცია კონკრეტულ საკითხთან მიმართებით, ასევე ფინანსური რესურსები და ტექნიკური შესაძლებლობები, ხოლო რაც შეეხება გარე ფაქტორებს ეს შეიძლება იყოს მუნიციპალურ საქმიანობაზე გავლენის მქონე სხვა ფაქტორები, როგორიც არის სასაზღვრო ზოლთან სიახლოვე და ნაკრძალი, რომელიც ტურისტულად აქტიურს ხდის ჩვენს მუნიციპალიტეტს.

მუნიციპალიტეტისათვის ძლიერ მხარეს წარმოადგენს მისი გეოგრაფიული მდებარეობა, კლიმატი, დაცული ტერიტორიები, მტკნარი წყლების სიუხვე სასოფლო-სამეურნეო მიწების სტრუქტურა, ეთნოკულტურული ტრადიციები და სხვ. აქედან გამომდინარე საჭიროა ამ რესურსის მაქსიმალური ათვისებით მოხდეს იმ სისუსტეების აღმოფხვრა, რაც მუნიციპალიტეტს ეკონომიკური განვითარების კუთხით უშლის ხელს. მაგალითად მუნიციპალიტეტის ტერიტორიების დაბინძურების მაქსიმალურად შემცირება ხელს შეუწყობს ვიზიტორებისათვის მუნიციპალიტეტის მიმართ ინტერესის გაზრდასა და პოტენციური ინვესტორების დაინტერესებას.

თავისი ადგილმდებარეობიდან გამომდინარე, ლაგოდეხის მუნიციპალიტეტში ხშირია სტიქიური მოვლენები, რაც გამოწვეულია უხვი ნალექის დროს, ნარჩენებით დაბინძურებული მდინარის კალაპოტის გამტარუუნარობასთან. სწორედ ამიტომ არის მნიშვნელოვანი ჩვენი მუნიციპალიტეტისათვის ნარჩენების მართვის სისტემის მაქსიმალური გაუმჯობესება, რათა ერთის მხრივ თავიდან იქნეს აცილებული სტიქიური მოვლემების დროს მოსახლეობისათვის მიყენებული ზარალი, ხოლო მეორეს მხრივ ჩვენი წვლილი იქნას შეტანილი გლობალური პრობლემის მოგვარებაში, კლიმატის ცვლილებისა და გარემოს დაცვის მიმართულებით.

1. **პრაქტიკის/ინიციატივის მოკლე აღწერა:**

 (მაქსიმუმ ერთი გვერდი. მნიშვნელოვანია, რომ შინაარსი მოიცავდეს შემდეგ სავალდებულო საკითხებს)

* **გამოწვევა** - პრობლემის მნიშვნელოვანი გარემოებების მითითება;
* **წარსული გამოცდილება** - როგორ ხდებოდა გამკლავება აღნიშნულ პრობლემასთან და რა უშლიდა ხელს მის აღმოფხვრას;
* **პასუხი არსებულ გამოწვევაზე** - მოკლე აღწერა და მიღწეული შედეგი

ისევე როგორც მსოფლიოს სხვა ქვეყნებისთვის, ჩვენი ქვეყნისთვისაც ერთ-ერთ პრიორიტეტულ მიმართულებას წარმოადგენს კლიმატის ცვლილებებისა და გარემოს დაცვის საკითხებზე აქტუალური მუშაობა, რომელიც პირდაპირ კავშირშია ქვეყნის მაშტაბით ნარჩენების მართვასთან დაკავშირებულ პრობლემებთან. მუნიციპალიტეტის მაშტაბით დაბინძურებული გარემო ფაქტობრივად წინაპირობაა, რომ პრობლემა გვაქვს ნარჩენების მართვასთან, რაც თავის მხრივ უდიდესი გამოწვევის წინაშე აყენებს როგორც თავად მუნიციპალიტეტს, ასევე ის გლობალური პრობლემა ხდება ქვეყნისთვის და მსოფლიოსთვის.

ლაგოდეხის მუნიციპალიტეტში დაახლოებით 41 ათასი ადამიანი ცხოვრობს, რომელიც თავისთავად წარმოქმნის საყოფაცხოვრებო ნარჩენებს. გაუმართავი ნარჩენების მართვის სისტემა, ჩვენი მუნიციპალიტეტისათვის ერთგვარი გამოწვევა იყო, ვინაიდან მოსახლეობა პერიოდულად ქმნიდა სტიქიურ ნაგავსაყრელებს, რაც აბინძურებდა მდინარეების კალაპოტებს, ნაყოფიერ ნიადაგს და ატმოსფეროს . სტიქიური ნაგავსაყრელების რიცხვმა ბოლო პერიოდში იმდენად იმატა, რომ დროთა განმავლობაში დაიკავა მიწის საკმაოდ დიდი ფართობი. მიუხედავად მუნიციპალიტეტის აქტიური მცდელობებისა პერიოდულად დაეხურა სტიქიური ნაგავსაყრელები, გარემოს დაცვის მიმართულების შედეგი არ დგებოდა. ამიტომ საჭირო იყო მოძებნილიყო პრობლემის გადაჭრილს ალტერნატიული გზა. შესაბამისად, დღის წესრიგში დადგა ნარჩენების მართვის საკითხთან სწორი მიდგომა. კერძოდ, აუცილებელი გახდა სტიქიური ნაგავსაყრელების დალუქვის შემდგომ, მოსახელობიდან საყოფაცხოვრებო ნარჩენების გატანის სერვისისა და შესაბამისად, დასუფთავების მოსაკრებლის შემოღების სისტემის დანერგვის მექანიზმების შემუშავება.

აღნიშნულ პრობლემასთან გამკვალავება ფაქტიურად ვერ ხდებოდა, ვინაიდან მუნიციპალიტეტი ტენდერის საშუალებით ყიდულობდა ნარჩენების გატანის მომსახურებას, რომელიც ფარავდა მხოლოდ ქალაქ ლაგოდეხის ტერიტორიას, ასევე ვერ ხდებოოდა მოსაკრებლის ამოღება სრულყოფილად, ვინაიდან არ არსებობდა სწორი და სამართლებრივად გამართული სისტემა, არ არსებობდა დასუფთავების მოსაკრებლის ერთიანი ბაზა და გადახდის მოქნილი და მარტივი სისტემა, არ არსებობდა სამართლებრივი მექანიზმები, რაც საშუალებას მოგვცემდა საჭიროების შემთხვევაში მოგვეხდინა რეაგირება, მოქალაქეებს არ ჰქონდათ ინფორმაცია დასუფთავების მოსაკრებლისა და მისი გადახდის ვალდებულების თაობაზე, ვერ ხდებოდა დასუფთავების მოსაკრებლის ადმინისტრირება.

 ამიტომ, ლაგოდეხის მუნიციპალიტეტში დასუფთავების მოსაკრებლის შემოსულობა ასე განისაზღვრებოდა: 2015 წელი -4976 ლარი, 2016 წელი - 13344 ლარი, 2017 წელი - 15105 ლარი.

 ვინაიდან, დასუფთავების მოსაკრებელი არის აუცილებელი გადასახდელი მუნიციპალიტეტის ბიუჯეტში, რომელსაც ფიზიკური და იურიდიული პირები უნდა იხდიდნენ, მუნიციპალიტეტის ორგანოს მიერ გარკვეული მომსახურების გაწევისათვის, ამასთან იგი ადგილობრივ ბიუჯეტში აისახება და დამატებით შემოსავალს უქმნის მუნიციპალიტეტს, მიზნად დავისახეთ დასუფთავების მოსაკრებლის ამოღების სისტემის აწყობა და ჩამოყალიბება.

 ეს იყო ერთ-ერთი მნიშვნელოვანი და პრიორიტეტული საკითხი ჩვენი მუნიციპალიტეტისთვის, ვინაიდან მიგვაჩნდა, რომ კარგად ჩამოყალიბებულ სისტემას მუნიციპალიტეტისთვის უნდა მოეტანა როგორც ფინანსური სიკეთე, დასუფთავების მოსაკრებლის ამოღების კუთხით, ასევე მუნიციპალიტეტის მაშტაბით გაუმჯობესდებოდა სანიტარულ-ჰიგიენური პირობები და შეიქმნებოდა კარგი ეკოლოგიურად სუფთა გარემო. მიღებული შემოსავლის ფარგლებში ეტაპობრივად შევიძენდით ნარჩენების კონტეინერებს და მოვახდენდით დასასუფთავებელი არეალების გაფართოვებას, გავაუმჯობესებდით მომსახურებას, რაც პირდაპირ აისახებოდა გარემოს დაცვაზე.

 შესაბამისად, მიზნის მისაღწევად აუცილებელი იყო საკითხის სამართლებრივი რეგულირება, გადამხდელი პირების ბაზის შექმნა, გადახდის მარტივი და მოქნილი სისტემის დანერგვა, საინფორმაციო კამპანია და სასამართლო პრეცედენტების შექმნა.

ზემო აღნიშნული ნაბიჯები გადავდგით 2018 წლიდან ეტაპობრივად, რამაც შედეგად მოგვიტანა ის, რომ დღეისათვის დახურულია სულ 20-მდე ნაგავსაყრელი, ნარჩენების გატანის მომსახურება ფარავს მუნიციპალიტეტის დასახლებული ტერიტორიის 100%, შექმნილია დასუფთავების მოსაკრებლის გადამხდელი პირების ერთიანი ბაზა და გადახდის მარტივი და მოქნილი სისტემა, რის საფუძველზეც ამოღებულია მოსაკრებელი 2018 წელი -33378 ლარი, 2019 წელი -60124 ლარი, 2020 წელი - 70809 ლარი, 2021 წელი 09 დეკემბრის თვის ჩათვლით -136564.61 ლარის ოდენობით.

1. **განხორციელებული პრაქტიკის/კონკრეტული ინიციატივის დეტალური აღწერა:**

(გამოწვევის გამკლავების მიზნით გაწეული სამუშაო. გთხოვთ, პრაქტიკის აღწერისას თანმიმდევრულად მიყვეთ ქვემოთ ჩამოთვლილ პუნქტებს)

* **პროექტის შინაარსი;**

პროექტი ეხება ლაგოდეხის მუნიციპალიტეტში დასუფთავების მოსაკრებლის ამოღების მოქნილი სისტემის დანერგვას. რაც პირდაპირ კავშირშია ნარჩენების ეფექტურ მართვასთან და ქმნის მნიშვნელოვან ჯაჭვს. კერძოდ, ამ პროცესში აუცილებელია, რომ მოქალაქეებმა მიიღონ საყოფაცხოვრებო ნარჩენების გატანის სრულყოფილი მომსახურება, ხოლო მომსახურების მიღება უკვე წარმოქმნის მოსაკრებლის გადახდის ვალდებულებას, საერთო ჯამში, ამოღებული მოსაკრებელი ისევ ხმარდება კონტეინერებისა და ნაგავმზიდების შეძენას, რაც კიდევ უფრო აუმჯობესებს ნარჩენების გატანის სერვისს, შედეგად კი ვიღებთ სუფთა გარემოს მუნიციპალიტეტის მაშტაბით.

* **აქტივობათა გეგმა/გრაფიკი** (გთხოვთ წარმოადგინოთ ცხრილის სახით);

|  |  |  |  |
| --- | --- | --- | --- |
| 1 | სამართლებრივი რეგულირება  | ლაგოდეხის მუნიციპალიტეტის საკრებულოს 2018 წლის 03 აგვისტოს N67 დადეგენილება  | „ლაგოდეხის მუნიციპალიტეტის დასახლებულ ტერიტორიაზე, დასუფთავების მოსაკრებლის ოდენობის განსაზღვრისა და გადახდის ინსტრუქციის შესახებ“ |
| 2 | ა(ა)იპ ლაგოდეხის სერვის-ცენტრის დაფუძნება | ლაგოდეხის მუნიციპალიტეტის მერის 2018 წლის 09 იანვარის N37/ს ბრძანება | „ლაგოდეხის მუნიიცპალიტეტის არასამეწარმეო (არაკომერციული) იურიდიუკლი პირის „ლაგოდეხის სერვის ცენტრი“-ს დაფუძნების შესახებ“ |
| 3 | გადამხდელი პირების ბაზის შექმნა | ლაგოდეხის მუნიციპალიტეტის მერიისა 2019 წლის 05 აპრილის N46 ხელშეკრულება. | ხელშეკრულების საგანია „ლაგოდეხის მუნიციპალიტეტისათვის დასუფთავების მოსაკრებლის პროგრამული უხრუნველყოფის პაკეტის „VGIO PAY”-ს დამზადება. |
| 4 | გადახდის მარტივი და მოქნილი სისტემის დანერგვა,  | ლაგოდეხის მუნიციპალიტეტის მერიის 2021 წლის 03 თებერვლის N14 ხელშეკრულება | ხელშეკრულების საგანია „მხარეების თანამშრომლობა კლიენტთა გადახდების მიღებია სფეროში“ |
| 5 | საინფორმაციო შეხვედრები | მოსახლეობასთან საინფორმაციო შეხვედრა, არალეგალური ნაგავსაყრელების დახურვა და მონიტორინგი; ამის შემდეგ განხორციელდა ბანერების განთავსება წარწერით ნარჩენების დაყრა ისჯება კანონით. |  |
| 6 | სასამართლო პრაქტიკის ჩამოყალიბება | ურჩ გადამხდელებთან მიმართებით შევიმუშავეთ, ადმინისტრაციული სარჩელი ამასთანავე სარჩელის უზრუნველყოფის ღონისზიებად გამოვიყენეთ ანგარიშების დაყადაღება; |  |

**პროექტის განხორციელებისათვის მიღებული/გაფორმებული გადაწყვეტილებების, ან პროექტთან დაკავშირებული დოკუმენტების ჩამონათვალი** (მუნიციპალიტეტის რელევანტური სტრატეგიული დოკუმენტები, განვითარების გეგმა, ბრძანებები, განკარგულებები, დადგენილებები, რეზოლუციები, შეხვედრის ოქმები, ინსტრუქციები და ა.შ.). *აღნიშნული დოკუმენტაცია თან უნდა დაერთოს განაცხადის შევსებულ ფორმას;*

1.ნარჩენების მართვის ხუთწლიანი გეგმა

2.ლაგოდეხის მუნიციპალიტეტის საკრებულოს 2018 წლის 3 აგვისტოს #67 დადგენილება „ლაგოდეხის მუნიციპალიტეტის დასახლებულ ტერიტორიაზე დასუფთავების მოსაკრებლის ოდენობის განსაზღვრისა და გადახდის ინსტრუქციის დამტკიცების შესახებ“

3. ლაგოდეხის მუნიციპალიტეტის მერისთვის თანხმობის მიცემის თაობაზე „ლაგოდეხის მუნიციპალიტეტის საკრებულოს 2017 წლის 22 დეკემბრის N60 განკარგულება“.

4.სერვის-ცენტრის წესდება

5.ხელშეკრულება ელ. პროგრამის შეძენაზე

6. ხელშეკრულება კლირინგ ცენტრთან

7. შეტყობინებებისა და ხელშკრულებების გაფორმება

8. გადამხდელებისთვის შეტყობინებების ტიპიური ფორმა.

9. ლაგოდეხის მუნიციპალიტეტის ,,ადგილობრივი ეკონომიკური განვითარების გეგმა“

* **ინფორმაცია მოქალაქეების, სხვადასხვა ორგანიზაციებისა და ინსტიტუციების** (მ.შ. მიზნობრივი და მოწყვლადი ჯგუფების, უმცირესობების, ქალების, ახალგაზრდების, ადგილობრივი სათემო ორგანიზაციების, არასამათავრობო სექტორის წარმომადგენლების, დასახლების საერთო კრების, მერის მრჩეველთა საბჭოს, კერძო სექტორის წარმომადგენლების, საჯარო დაწესებულებების და სხვა) **ჩართულობის** **შესახებ;**

ლაგოდეხის მუნიციპალიტეტის საკრებულოს მიერ მიღებულ იქნა 2018 წლის 3 აგვისტოს N67 დადგენილება „ლაგოდეხის მუნიციპალიტეტის დასახლებულ ტერიტორიაზე დასუფთავების მოსაკრებლის ოდენობის განსაზღვრისა და გადახდის ინსტრუქციის დამტკიცების შესახებ“, რომელითაც განისაზღვრა, როგორც ფიზიკური პირებისთვის,ინდივიდუალური მეწარმეებისა და იურიდიული პირებისათვის დასუფთავების მოსაკრებლის ოდენობა და გადახდის წესი.

ამ ეტაპზე არასამთავრობო სექტორი აქტიურად არის ჩართული ნარჩენების მართვის სისტემის გაუმჯობესების ნაწილში, რაც გამოიხატება დონორ ორგანიზაციებთან ურთიერთთანამშრომლობაში.

რაც შეეხება ბიზნეს კომპანიებისა და კერძო სექტორის თანამშრომლობასა და კომუნიკაციას დღეს დღეობით რაიმე კონკრეტული სტრუქტურული მექანიზმი ჩამოყალიბებული არ არის, თუმცა არსებობს მათთან ურთიერთობის სხვადასხა ფორმები, რაც გამოიხატება მუნიციპალიტეტთან თანამშრომლობაში, ისინი არიან მუნიციპალური სერვისის მიმღებები და შესაბამისად - გადამხდელები.

* **ინფორმაცია პროექტისთვის გამოყენებული რესურსის შესახებ. მ.შ.:**

ა) ადამიანური რესურსი - საკუთარი/არასაკუთარი;

ბ) ფინანსური - მუნიციპალიტეტის ბიუჯეტი/დონორის დახმარება;

გ) გამოყენებული მატერიალურ-ტექნიკური რესურსი;

პროექტის დაგეგმვა-განხორციელების პროცესში ჩართული იყვნენ ლაგოდეხის მუნიციაპლიტეტის მერიის „სამართლებრივი უზრუნველყოფისა და ზედამხედველობის სამსახურის“ სპეციალისტები, ასევე მერის წარმომადგენლები ადმინისტრაციულ ერთეულებში და ამავე ადმინისტრაციულ ერთეულებში დასაქმებული სპეციალისტები. რომლებმაც საკუთარი სამოქმედო არეალების მიხედვით აღწერეს ოჯახები და ინფორმაცია წარმოადგინეს მერიაში, რაც გახდა საფუძველი ელექტრონულ ბაზაში აბონენტების რეგისტრაციისა. რაც შეეხება ფინანსურ და მატერიალურ-ტექნიკურ რესურსებს მთლიანად გამოყენებული იქნა მუნიციპალური რესურსები, ვინაიდან ელექტრონული ბაზის შესყიდვა მოხდა ბიუჯეტის სახსრებით, ასევე კლირინგ ცენტრთან გაფორმებული ხელშკრულების ფარგლებში მომსახურებაც შეძენილი იქნა მუნიციპალიტეტის ბიუჯეტიდან.

* **პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა;**

 **გადამხდელი პირების ბაზების შექმნა**

ვინაიდან მუნიციპალიტეტში არ არსებობდა გადამხდელი პირების ერთიანი ბაზა, განხორციელდა დასუფთავების მოსაკრებლის ბაზების ფორმირებაზე მუშაობა.

ვინაიდან, მოსაკრებლის გადამხდელი იყო ლაგოდეხის მუნიციპალიტეტის დასახლებულ ტერიტორიაზე ნარჩენების წარმომქმნელი ყველა სუბიექტი. ამიტომ, დღის წესრიგში დადგა საკითხი, რომ უნდა აგვეღრიცხა მუნიციპალიტეტის მაშტაბით ყველა ფიზიკური და იურიდიული პირი.

ფიზიკური პირების აღრიცხვა დაევალათ მერის წარმომადგენლებს, მათ დავალების ფარგლებში უნდა მოეხდინათ თავიანთ ადმინისტრაციულ ერთეულებში ოჯახების აღრიცხვა შემდეგი პრინციპით:

|  |  |  |  |  |  |  |
| --- | --- | --- | --- | --- | --- | --- |
| N. | სახელი გვარი | პირადი ნომერი | დასახლება | ტელეფონის ნომერი | ოჯახის წევრთა რაოდენობა | შენიშვნა |
| 1. | პეტრე პეტრიაშვილი | 250010....... | ქ.ლაგოდეხი | 5998562.... | 5 | ცხოვრობს/ ქირით  |

იურიდიული პირების აღრიცხვა დაევალა ,,სამართლებრივი უზრუნველყოფისა და ზედამხედველობის სამსახურს, ვინაიდან დადგენილების თანახმად, იურიდიული პირებისთვის დიფერენცირებული გადასახადი იყო დადგენილი, საჭირო იყო ხშირ შემთხვევაში შენობების და ტერიტორიების აზომვა. ამ პროცესს, ავომატურად თან ახლდა სამსახურის მხრიდან, გადამხდელ იურიდიულ პირებთან, ხელშეკრულებების დადება ან/და შეტყობინებების ჩაბარება/ გამოკვრა თვალსაჩინო ადგილზე.

დადგენილების თანახმად, მომხმარებელს შეუძლია მოითხოვოს შესაბამისი შეთანხმების ან ხელშეკრულების გაფორმება, საკუთარი ინტერესებისა და ამ დადგენილების მიზნებიდან გამომდინარე, თუმცა მოსაკრებელი გადაიხდება ამ წესის შესაბამისად.

ეს ჩანაწერი გადამხდელ პირს აძლევდა საშუალებას, რომ მოეთხოვა თავისავე ინტერესიდან გამომდინარე ხელშეკრულების დადება, სხვა შემთხვევაში მისთვის ჩაბარებული ან გამოკრული შეტყობინება, ვალდებულს ხდიდა გადაეხადა დასუფთავების მოსაკრებელი. ხოლო, ის რომ მასთან ხელშეკრულება არ იყო გაფორმებული, აღარ წარმოადგენდა დასუფთავების მოსაკრებლიდან თავის არიდების მიზეზს.

* **ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე;**

აღნიშნულ პროექტის დაგეგმისა და დაგეგმის პროცესში აქტიურად იყო ჩართული ლაგოდეხის მუნციპალიტეტის მერია და საკრებულო .

* **სხვა დამატებითი ინფორმაცია, რაც მნიშვნელოვანი იყო პროექტის წარმატებით განხორციელებისათვის;**

ერთ-ერთი ყველაზე მნიშვნელოვანი კომპონენტი იყო საინფორმაციო კამპანია. გადამხდელებს უნდა სცოდნოდათ, რომ საყოფაცხოვრებო ნარჩენის წარმოქმნისთვის ისინი ვალდებულნი იყვნენ გადაეხადათ დასუფთავების მოსაკრებელი და რომ მუნიციპალიტეტში არსებობდა დასუფთავების მოსაკრებლის გადახდის მარტივი და მოქნილი სისტემა.

საინფორმაციო კამპანიის ფარგლებში ჩვენ დავხურეთ 20-მდე არალეგალური ნაგავსაყრელი და განვათავსეთ ბანერები წარწერით: ,,გარემოს დაბინძურება ისჯება კანონით“.

,,სამართლებრივი უზრუნველყოფისა და ზედამხედველობის სამსახურის“ მიერ ყოველთვიურად ეწყობოდა მონიტორინგები, მდინარის ნაპირებთან, სტიქიურ ნაგავსაყრელებთან, რათა მოსახლეობას ჰქონოდა ინფორმაცია, რომ საყოფაცხოვრებო ნარჩენები უნდა განეთავსებინათ ურნებში, არ მოეხდინათ მისი დაყრა სტიქიურ ნაგავსაყრელებზე. აღნიშნული ქმედება ხელს უწყობდა მოსახლეობაში ცნობიერების ამაღლებას, რომ მომსახურებას რომელსაც იღებდა დასუფთავების და ნარჩენების გატანის მხრივ, ამაში იხდიდა სწორედ იხდიდა სწორედ მინიმალურ გადასახადს. ამასთან, მას აღარ შეეძლო დაეყარა ნარჩენი სადაც მას მოესურვებოდა, ვინაიდან იგი კანონით დასჯად ქმედებას წარმოადგენდა.

საინფორმაციო კამპანიაში ჩართული იყო ,,სამართლებრივი უზრუნველყოფისა და ზედამხედველობის სამსახურის“ ყველა სპეციალისტი, მერის წამომადგენლები შესაბამის ადმინისტრაციულ ერთეულებში და ამავე ადმინისტრაციულ ერთეულებში დასაქმებული სპეციალისტები.

1. **მიღწეული შედეგი და დადებითი გავლენა:**

(დეტალური, დოკუმენტირებული ინფორმაცია მიღწეული შედეგების შესახებ)

სისტემის დანერგვის შედეგად მუნიციპალიტეტმა მიიღო:

1.სუფთა გარემო

2. მარტივი და მოქნილი გადახდის სისტემა

3. შემოსავალი ადგილობრივ ბიუჯეტში

4. კმაყოფილი მოსახლეობა

ლაგოდეხის მუნიციპალიტეტში მაცხოვრებელი მოსახლეობის უკუკავშირი. მოქალაქეები ინფორმირებულნი არიან მუნიციპალური დასუფთავების მოსაკრებლის შესახებ, ასევე ნარჩენებით გარემოს დაბინძურების დაუშვებლობაზე, რომ ნარჩენის დაყრა სამართალდარღვევას წარმოადგენს რომელზეც საჯარიმო სანქციაა დაწესებული. მოქალაქეების მიერ გადახდილი მოსაკრებელი ლაგოდეხის მუნიციპალიტეტის მერიის ბიუჯეტზე შემოსავლების ნაწილზე მკაფიოდ აისახება, რაც საშუალებას გვაძლევს ვიფიქროთ სისტემის გაუმჯობესებაზე. შემცირდა არალეგალური ნაგავსაყრელების რიცხვი, გაუმჯობესდა სანიტარულ ჰიგიენური პირობები და შესაბამისად გაუმჯობესდა ეკოლოგიური გარემო.

1. **მიღებული გამოცდილება და გაკეთებული დასკვნები:**

**(**ამ ნაწილში მოცემული უნდა იყოს პროექტის განმახორციელებლის რჩევები და მოკლე გზამკვლევი იმათთვის, ვინც ეცდება აღნიშნული წარმატებული პრაქტიკა დანერგოს თავის მუნიციპალიეტეტში)

* **წარმატების განმსაზღვრელი ფაქტორები** (მ.შ.: კონკრეტული მუნიციპალიტეტისათვის სპეციფიკური ფაქტორების ჩათვლით);

მარტივი და მოქნილი სისტემის დანერგვა, ზედმეტი დანახარჯების გარეშე.

წარმატების განმსაზღვრელი ფაქტორია მუნიციპალიტეტის ხელმძღვანელი პირების ჩართულობა სიახლეებისა და ახალი პროგრამების დანერგვის ნაწილში. ასევე მუნიციპალიტეტის თანამშრომლების ჩართულობა ყოველგვარი დამატებითი ანაზღაურების გარეშე. შედეგად მუნიციპალიტეტმა მიიღო მარტივი და მოქნილი სისტემა, ზედმეტი დანახარჯის გარეშე, რომელიც ხმარდება სისტემისა და მომსახურების გაუმჯობესებას. პროექტის ფარგლებში შეიქმნა, ლაგოდეხის მუნიციიპალიტეტის ფიზიკური და იურიდიული პირების მონაცემთა ბაზა, სადაც თვითოეულ აბონენტს მიენიჭა უნიკალური კოდი, განხორციელდა მოსახლეობის ინფორმირებულობა დასუფთავების მოსაკრებლის შესახებ, ასევე ყოველთვიურად იგზავნება სმს შეტყობინები. სწრაფი ჩარიცხვის აპარატების და ინტერნეტ ბანკის მეშვეობით, დაინერგა გადახდის მარტივი და მოქნილი სისტემა, რაც საშუალებას აძლევს გადამხდელს ზედმეტი საკომისო ან სხვა მსგავსი ტიპის გადასახადის გარეშე, გადაიხადოს დასუფთავების მოსაკრებელი. საპილოტე პროექტის ფარგლებში მიმდინარეობს ქვითრის სისტემის მეშვეობით თანხის ამოღების სისტემის დანერგვა. ეს იქნება კიდევ ერთი სერვისი რომლითაც მოქალაქეებს გაუმატივდებათ ტანხის გადახდა სახლიდან გაუსვლელად, ხოლო მიღებული ფინანსური რესურსი მოხმარდება მათ დასახლებაში ნარჩენების გატანის მომსახურების კიდევ ერთხელ გაუმჯობესებას.

* **ინფორმაცია პრატიკის/ინიციატივის მდგრადობის შესახებ** (გთხოვთ, მიყვეთ პუნქტობრივად):

ა) პროექტის შედეგად მუნიციპალური სერვისის მიწოდებაში ასახული ცვლილება;

ა) ლაგოდეხის მუნიციპალიტეტის ტერიტორიაზე ნარჩენების შეგროვება გატანა ხორციელდა მუნიციპალიტეტის მაშტაბით. ყოველწლიურად ხდება ნარჩენების კონტეინერების ჩანაცვლება დამატება, შესაბამისად მოსახლეობის გააქტიურება დასუფთავებლის მოსაკრებლის გადახდის კუთხით.

ბ) პროექტის შედეგად ადგილობრივ ბუჯეტში გაზრდილი შემოსავალი:

1. 2018 წლის ბიუჯეტში შემოვიდა - 33378.69 ლარი;
2. 2019 წლის ბიუჯეტში შემოვიდა - 60124.47 ლარი;
3. 2020 წლის ბიუჯეტში შემოვიდა - 70809.4 ლარი;
4. 2021 წლის ბიუჯეტში 9 დეკემბრის მდგომარეობით შემოვიდა - 136564.61 ლარი;

გ) მოსახლეობის ჩართულობა მხარდაჭერა;

მოსახლეობის მხარდაჭერა გამოიხატა მათი უკუკავშირით მუნიციპალიტეტთან, ისინი აქტიურად ჩაერთნენ პროცესში და თვითონ გახდნენ დაინტერესებულები, თუ რატომ იყვნენ ბაზაში გამორჩენილები, ან რატომ არ მისდიოდათ სმს შეტყობინება, რატო არ იყო მისი მეზობელი ბაზაში დაა.შ. მათი მხარდაჭერა გამოიხატა აგრეთვე უშუალოდ დასუფთავებლის მოსაკრებლის გადახდით.

დ) შეტანილია თუ არა პროექტი მომავალი წლის ბიუჯეტში;

დიახ.

1. **საკრებულოს როლი:**
* **პროექტის/ინიციატივის დაგეგმვის, განხორციელების, შედეგების შეფასების საკითხში;**
* **საუკეთესო პრაქტიკის პროგრამის კონკურსში მონაწილეობისათვის პროექტის/ინიციატივის შერჩევის საკითხში;**
* **როგორი იყო საკრებულოში არსებული ფრაქციების დამოკიდეულება ამ პრაქტიკის/ინიციატივის მიმართ;**

საუკეთესო პრაქტიკის პროგრამის კონკურსში მონაწილეობისათვის პროექტის/ინიციატივის შერჩევის საკითხში საკრებულოში არსებული ფრაქციების დამოკიდებულება ამ პრაქტიკის / ინიციატივის მიმართებაში გახლდათ დადებითი, რადგან ყველა საკრებულოს წევრი მიმართულია ლაგოდეხის მუნიციპალიტეტის ტერიტორიაზე განხორციელდეს ნარჩენების შეგროვება დამუშავება, კანონით განსაზღვრულ ადგილზე. შესაბამისად, მოსაკრებლის ყოველთვიური შენატანით ლაგოდეხის მუნიციპალიტეტის მერია ცდილობს მაქსიმალურად შექმნას ყველა ის პირობა და ხელმისაწვდომობა, რაც აუცილებელია ნარჩენების მართვისთვის.

1. **პრატიკასთან/ინიციატივანსთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

პრაქტიკის გაუმჯობესების მიზნით უკვე დავიწყეთ ახალ კომპონენტზე მუშაობა, რომელიც გულისხმობს ქვითრის საშუალებით დასუფთავების მოსაკრებლის ამოღებას. არსებულმა პრაქტიკამ ცხადყო რომ ჩვენს მუნიციპალიტეტში არიან ადამიანები, ვისთვისაც პრობლემას წარმოადგენს ელექტრონულად თანხის გადახდა, მათთვის უფრო მოსახერხებელია არსებობდეს ქვითრით გადახდის საშუალება. ამიტომ ვიფიქრეთ ამ მიმართულებით პრაქტიკის ჩამოყალიებებაზე. საპილოტე პროექტის ფარგლებში ბოლო ერთი თვის განმავლობაში ვახორციელებთ ქვითრის საშუალებით მოსაკრებლის ამოღებას კარდაკარის პრინციპით. შედეგმა მოლოდინს გადააჭარბა, ფიზიკური პირებიდან ამოღებულმა თანხამ 13 000 ლარამდე შეადგინა, რაც გაფიქრებინეს ამ პროექტის კიდევ უფრო დახვეწას და გაუმჯობესებას.

პარალელურად ვიღებთ სხვადასხვა დონორი ორგანიზაციების კონკურსებში მონაწილეობას, დამატებითი ფინანსური რესურსების მოზიდვის მიზნით, რომელიც გააუმჯობესებს ნარჩენების მართვის სიტემას, რაც თავის მხრივ უზრუნველყოფს გარემოს დაცვას და კლიმატის ცვლილებებიდან გამომდინარე უარყოფითი შედგების თავიდან არიდებას.

დონორებთან ურთიერთობის მკაფიო მაგალითია იაპონიის საელჩოს მიერ გამოცხადებული ბოლო კონკურსი, სადაც ჩვენი საპროექტო განაცხადის იდეა (ურნების და ნაგავმზიდის შეძენა ეთნიკური უმცირესობებით დასახლებული ყველაზე დიდი თემისთვის) არის მოწონებული და ველოდებით საბოლოო გადაწყვეტილებას. პროექტის განხორციელება ლაგოდეხის მუნიციპალიტეტში ნარჩენების სეპარირების დაწყების წინაპირობა გახდება.

მიმდინარე კონკურსში წარდგენილი პროგრამის წარმატება, ასევე მნიშვნელოვანი იქნება მუნიციპალიტეტის იმ მოხელეებისთვის ვინც უშუალოდ ჩართულნი იყვნენ სისტემის დანერგვის პროცესში. პროგრამის წარმატება თავის მხრივ სტიმულს მისცემს და კიდევ უფრო მეტად შეუწყობს ხელს დაგეგმილსა თუ სამომავლო პროგრამებში მათ ჩართულობას.

1. **საკონტაქტო ინფორმაცია:**
* **განაცხადის შევსებაზე პასუხისმგებელი პირის მონაცემები:** სახელი, გვარი, თანამდებობა, საკონტაქტო ინფორმაცია (ტელეფონი, ელ-ფოსტა);

**ნათელა დათუკიშვილი -** სამართლებრივი უზრუნველყოფისა და ზედამხედველობის სამსახურის უფროსის მ/შ - 599 35 41 14 – natiadatukishvili@gmail.com

**პროექტის საკონტაქტო პირების მონაცემები**: იმ პირთა სახელი, გვარი, სამსახურებრივი პოზიცია, ტელეფონი, ელ.ფოსტა, რომლებიც ჩართულნი იყვნენ პროექტის დაგეგმვასა და განხორციელებაში და, საჭიროების შემთქვევაში, შეუძლიათ პროექტის შესახებ დამატებითი ინფორმაცია მიაწოდონ დაინტერესებულ პირებს.

**ნინო ბატიაშვილი - მერის მოადგილე - ტელ 599856265 – ninaiuristi@gmail.com**

1. **თანდართული დოკუმენტების/მასალების სია**

გთხოვთ განაცხადს თან დაურთოთ:

ა) პროექტის განხორციელების პროცესში შექმნილი დოკუმენტები;

ბ) პროექტთან დაკავშირებით გამოქვეყნებული ანგარიშები (მ.შ.: მერის, საკრებულოს წევრის ანგარიშები);

გ) ადგილობრივი ეკონომიკური განვითერბის გეგმა, სტრატეგია ან სხვა დოკუმენტი, რომელიც კავშირშია პროექტის განხორციელებასთან;

გ) პროექტის განხორციელების, სხდომების, მოსახლეობასთან შეხვედრების ამსახველი ფოტო-ვიდეო მასალა ან შესაბამისი ლინკი.

განაცხადს თან ერთვის:

1.ნარჩენების მართვის ხუთწლიანი გეგმა

2.ლაგოდეხის მუნიციპალიტეტის საკრებულოს 2018 წლის 3 აგვისტოს #67 დადგენილება „ლაგოდეხის მუნიციპალიტეტის დასახლებულ ტერიტორიაზე დასუფთავების მოსაკრებლის ოდენობის განსაზღვრისა და გადახდის ინსტრუქციის დამტკიცების შესახებ“

3. ლაგოდეხის მუნიციპალიტეტის მერისთვის თანხმობის მიცემის თაობაზე „ლაგოდეხის მუნიციპალიტეტის საკრებულოს 2017 წლის 22 დეკემბრის N60 განკარგულება“.

4.სერვის-ცენტრის წესდება

5.ხელშეკრულება ელ. პროგრამის შეძენაზე

6. ხელშეკრულება კლირინგ ცენტრთან

7. შეტყობინებებისა და ხელშკრულებების გაფორმება

8. გადამხდელებისთვის შეტყობინებების ტიპიური ფორმა.

9. ლაგოდეხის მუნიციპალიტეტის ,,ადგილობრივი ეკონომიკური განვითარების გეგმა“

***განაცხადის მიღების ვადაა 2021 წლის 1 ნოემბერი - 3 დეკემბერი.***

***შევსებული განაცხადი და თანდართული დოკუმენტაცია გთხოვთ ატვირთოთ ვებ-პორტალზე*** bestpractice.nala.ge

**\* შენიშვნა:** განაცხადის შევსებასთან დაკავშირებით კითხვების არსებობის შემთხვევაში დაუკავშირდით ნინო ზურაბიშვილს ტელ.: 5 95 57 77 34 nzurabishvili@nala.ge ან ელენე ჩხეიძეს ტელ.: 555 23 53 33 echkheidze@nala.ge